ఉత్తరప్రదేశ్లో ఒక ధ్వంస రచన గుజరాత్లో ఒక సుదీర్ఘ రాజకీయ శకానికి దోహదం చేసింది. ఇరవైఐదు సంవత్సరాల క్రితం సంభవించిన బాబ్రీ మసీదు కూల్చివేత ఘటన గురించి నేను ప్రస్తావిస్తున్నాను. ఆ ఘటన జరిగి పాతికేళ్ళు అయిన ఈ సందర్భంలో గుజరాత్, దేశ రాజకీయ భవిష్యత్తును నిర్ణయాత్మకంగా ప్రభావితం చేసే ఒక ఎన్నికల పోరులో ఉన్నది. ఇది యాదృచ్ఛికమే అయినా, బహుశా విస్తృత పర్యవసానాలకు దారితీయగలదని చెప్పవచ్చు. బాబ్రీ కూల్చివేతకు దారితీసిన రథయాత్ర గుజరాత్ నుంచే ప్రారంభమయింది మరి. బాబ్రీ ఘటన వెన్వెంటనే ఉత్తర భారతావనిలో జరిగిన వివిధ రాష్ట్రాల శాసనసభా ఎన్నికల్లో భారతీయ జనతా పార్టీ అధికారాన్ని గెలుచుకోలేకపోయింది. గుజరాత్ మాత్రమే అప్పటికీ ఇప్పటికీ ఆపార్టీ పాలనలో ఉండిపోయింది. హిందూత్వ ప్రయోగశాలగా ప్రసిద్ధికెక్కిన గుజరాత్ రాజకీయ చరిత్రను రామజన్మభూమి ఉద్యమానికి నాయకత్వం వహించిన శక్తులే గత రెండు దశాబ్దాలకు పైగా తీర్చిదిద్దుతున్నాయి.1990లో సోమనాథ్ నుంచి అయోధ్యకు లాల్కృష్ణ అడ్వాణీ చేపట్టిన రథయాత్ర కార్యక్రమాలకు (గుజరాత్కు సంబంధించినంత వరకు) రూపకల్పన చేసింది నరేంద్ర మోదీయే అన్న విషయాన్ని ఈ సందర్భంగా మనం తప్పక గుర్తుచేసుకోవాలి. రాజకీయ ఉత్థానంలో ఆయనకు అది తొలి మహత్వ ఘడియ. ఆలయ ఉద్యమ సైద్ధాంతిక కర్త, కార్యాచరణ అధినేతయిన అడ్వాణీ లోక్సభకు పోటీచేయడానికి గాంధీనగర్ నియోజకవర్గాన్నే ఎంపిక చేసుకోవడం గుజరాత్, బీజేపీకి మధ్య ఉన్న పటిష్ఠ సంబంధాన్ని పునరుద్ఘాటించింది. అయోధ్యలో రామ్ శిలాన్యాస్లో పాల్గొన్న కరసేవకుల్లో అత్యధికులు గుజరాత్కు చెందినవారే కావడం గమనార్హం. ముఖ్యంగా విశ్వ హిందూ పరిషత్కు గుజరాత్లో ఒక ప్రాబల్య స్థానమున్నది. గుజరాత్కే చెందిన ఆ సంస్థ నాయకుడు ప్రవీణ్ తొగాడియా ఒకప్పుడు ఆ రాష్ట్ర వ్యవహారాల్లో శక్తిమంతుడైన నిర్ణేతగా ఉండేవారు. 2002లో గోధ్రా ఘటనకు ‘ప్రతీకారంగా’ జరిగిన భయానక మారణకాండకు నాయకత్వం వహించింది వీహెచ్పీ కార్యకర్తలే.గుజరాత్ మినహా మరే రాష్ట్రంలోనూ ‘కఠోర’ హిందూత్వను బీజేపీ అంత నిస్సంకోచంగా ఆచరించలేదు. ముస్లింలను ‘జాతి వ్యతిరేకులు’గా చిత్రిస్తూ హిందూ ఓటు బ్యాంకును పటిష్ఠం చేసుకున్నది. గతంలోనే కాదు, ఇప్పుడు కూడా అంటే 2017లో సైతం బీజేపీ వైఖరి అందుకు భిన్నంగా లేదు.గుజరాత్ అభివృద్ధి గురించి, గుజరాత్ అభివృద్ధి నమూనా గురించి బీజేపీ సగర్వంగా చెప్పుకొంటోంది. అయితే మతపరమైన భావోద్వేగాలను ఉద్దేశ పూర్వకంగా రెచ్చగొడుతూనే ఉన్నదనేది విస్మరించలేని ఒక వాస్తవం. కాకపోతే, కాంగ్రెస్ పార్టీ మళ్ళీ అధికారానికి వస్తే ‘లతీఫ్ రాజ్’కు తిరిగి వెళ్ళడమేనని ముఖ్యమంత్రి విజయ్ రూపానీ తన ఓటర్లను ఎందుకు హెచ్చరిస్తున్నారు? (లతీఫ్ ఒక గ్యాంగ్స్టర్. 1980, 90వ దశకాల్లో రాజకీయ నాయకుల అండదండలు అతనికి పూర్తిస్థాయిలో ఉండేవి). ప్రత్యర్థి త్రయమైన హార్దిక్ పటేల్, అల్పేష్ ఠాకూర్, జిగ్నేష్ మేవానీలను ‘హజ్’గా బీజేపీ నాయకులు ఎందుకు పేర్కొంటున్నారు? కాంగ్రెస్నాయకుడు అహ్మద్ పటేల్ ఒక ‘మియాన్’ అని ఓటర్లకు పదే పదే ఎందుకు గుర్తుచేస్తున్నారు?గుజరాత్లో ‘లౌకిక’ విలువల పరిరక్షణ బాధ్యతను కాంగ్రెస్ నాయకులు త్యజించారనే చెప్పవచ్చు. అందుకే కాబోలు 2002 నాటి ఘోర మారణకాండను ప్రస్తావించడానికి ఏ కాంగ్రెస్ నాయకుడూ సాహసించడం లేదు. అలా చేయడం వల్ల హిందువులు– ముస్లింల మధ్య మరొకసారి తీవ్ర విభేదాలను రెచ్చగొట్టడమవుతుందని వారు భయపడుతున్నారు. సరే, రాహుల్ గాంధీ తన ప్రచార యాత్రలలో భాగంగా సందర్శించని ఆలయమంటూ ఉండడం లేదు. బీజేపీ ఎంతోకాలంగా విజయవంతంగా చెబుతున్నట్టు కాంగ్రెస్ ‘హిందూ –వ్యతిరేక’ పార్టీ కాదని చెప్పడానికే రాహుల్ ఎప్పుడూ లేని విధంగా దైవ భక్తి ప్రదర్శిస్తున్నారు. రాష్ట్రజనాభాలో పదిశాతంగా ఉన్న ముస్లింలు వెలివాడలకు నెట్టివేయబడుతున్నారు. గుజరాత్ రాజకీయాల్లో వారిపాత్ర ప్రధానమై పోయింది. ముస్లింలను పట్టించుకోవడం నిష్ప్రయోజనమనే భావన ప్రధాన పార్టీలలో నెలకొంటోంది. కాకపోతే ఐదేళ్ళ క్రితం ఏర్పాటైన 13వ శాసనసభలో ముస్లిం ఎమ్మెల్యేలు కేవలం ఇద్దరు మాత్రమే ఎందుకు ఉంటారు?‘జాతీయవాద’ శక్తులను తిరస్కరించమని గుజరాత్ ఆర్చ్ బిషప్ విజ్ఞప్తి చేయడం ఒక తీవ్ర వివాదానికి దారి తీసింది. అయితే స్వామినారాయణ్ మత శాఖ ప్రధానాధిపతి బీజేపీ నాయకులతో కలసి ఒక ఎన్నికల ప్రచారసభలో పాల్గొని ఆ పార్టీకే ఓటు వేయమని తన అనుయాయులకు విజ్ఞప్తి చేయడంపై పూర్తి మౌనం నెలకొన్నది! ఇతర రాష్ట్రాలలో హిందూ మత మితవాదులను పెద్దగా ప్రాధాన్యం లేని వ్యక్తులుగా కొట్టివేస్తారు. అయితే గుజరాత్లో పరిస్థితి భిన్నమైనది. అసంఖ్యాక అనుయాయులతో పలువురు మతనాయకులు గుజరాత్ రాజకీయ చర్చల్లో ప్రధాన పాత్ర వహిస్తున్నారు. అయినప్పటికీ గుజరాత్లో ఇప్పుడు మార్పు పవనాలు బలంగా వీస్తున్నాయి. తత్కారణంగానే ప్రస్తుత శాసనసభా ఎన్నికలు ఎనలేని ప్రాధాన్యాన్ని సంతరించుకున్నాయి. గుజరాత్ ఓటర్లు చాలాకాలంగా ఇటువంటి అసాధారణ ఎన్నికలను చూడలేదు. తమకూ రిజర్వేషన్ల సదుపాయం కల్పించాలని పాటీదార్లు చేస్తున్న ఆందోళణకు, ఎన్నికల్లో పోటీచేయడానికి అర్హమైన వయస్సు కూడా లేని ఒక యువనేత నేతృత్వం వహిస్తున్నారు. ఏకీకృత ‘హిందూత్వ’ అస్తిత్వ భావన నెమ్మదిగానే అయినప్పటికీ స్థిరంగా విచ్ఛిన్నమవుతుందనడానికి దాన్ని ఒక సూచనగా పరిశీలకులు పరిగణిస్తున్నారు. వస్తుసేవల పన్ను (జీఎస్టీ) రేటును తగ్గించాలన్న డిమాండ్ ప్రభుత్వం పట్ల వ్యాపార వర్గాల ఆగ్రహాన్ని ప్రతిబింబిస్తోంది. సమస్త ఆర్థిక కార్యకలాపాలకు ‘ధంధో’ (వ్యాపారం) అంతిమ చోదక శక్తిగా ఉన్న రాష్ట్రంలో వ్యాపార, వాణిజ్య వ్యవహారాలలో ప్రభుత్వం జోక్యం చేసుకున్న తీరు చాలా అనుచితంగా ఉన్నదనేది గుజరాత్లో ప్రతి చిన్న, పెద్ద వ్యాపారి భావిస్తున్నాడు. తమకు ఇస్తున్న కనీస మద్దతు ధరను మరింతగా పెంచాలని సౌరాష్ట్ర పత్తి రైతులు డిమాండ్ చేయడంలోనూ, ప్రైవేట్ విద్యాసంస్థలలో ఫీజులు చాలా అధిక మొత్తంలో ఉండడం పట్ల నిరసనగా అహ్మదాబాద్లో విద్యార్థులు ఆందోళన చేయడంలోనూ, లంచం ఇవ్వందే గాంధీనగర్లో ఏ పని జరగడం లేదని సూరత్లో వ్యాపారులు నిరసన తెలుపడంలోనూ బీజేపీ ప్రభుత్వం పట్ల గుజరాత్ ప్రజల అసంతృప్తి ఆగ్రహావేశాలు సంపూర్ణంగా ప్రతిబింబిస్తున్నాయి. అంతేకాదు మతపరమైన భావోద్వేగాలను రెచ్చగొట్టడం వల్ల ఇంకెంతమాత్రం ఎటువంటి రాజకీయ లబ్ధి సమకూరదనే కఠోర వాస్తవాన్ని కూడా ఆ నిరసనలు, ఆందోళనలు స్పష్టం చేస్తున్నాయి. రెందు దశాబ్దాలకు పైగా బీజేపీ అవిరామ పాలన అనంతరం గుజరాత్లో ప్రభుత్వ వ్యతిరేకత ప్రజ్వరిల్లుతోంది. బీజేపీ పాలన పట్ల ఓటర్లలో భ్రమలు తొలగిపోయాయనేందుకు అనేక నిదర్శనాలు కన్పిస్తున్నాయి.తనకు ప్రతికూలంగా ఉన్న ఈ వాస్తవాలను బీజేపీ అర్థం చేసుకున్నది. అందుకే ప్రస్తుత శాసనసభా ఎన్నికలలో విజయ సాధనకు అంతిమ ‘బ్రహ్మాస్త్రాన్ని’ పూర్తిస్థాయిలో ఉపయోగించుకొంటోంది. గుజరాత్ ఆత్మగౌరవానికి ప్రతీకగా, భూమి పుత్రుడుగా వెలుగొందుతోన్న నరేంద్ర మోదీ ఆకర్షణ శక్తిని తన ప్రధాన ప్రచారాస్త్రంగా చేసుకున్నది. అయితే మోదీ ‘చరిష్మా’ గతంలో వలే ప్రభావం చూపనప్పటికీ కార్యసాధక స్వభావులైన గుజరాతీలను ఆయన ఇంకా ఒక సూదంటురాయిలా ఆకట్టుకొంటున్నారు. గాంధీనగర్కు వ్యతిరేకం కాని ప్రభుత్వం కేంద్రంలో ఉండడం వల్లే తమకు పలు ప్రయోజనాలున్నాయనే సత్యాన్ని వ్యాపారదక్షులైన గుజరాతీలు గ్రహించారు.ముఖ్యంగా పట్టణ ప్రాంత గుజరాతీలు బీజేపీకి మరొక అవకాశాన్ని ఇవ్వడానికి సుముఖంగా ఉన్నారు. ప్రభుత్వ వ్యతిరేకత ఎంత బలంగా ఉన్నప్పటికీ ఈ శీతాకాల ఎన్నికలలో బీజేపీ గెలుపొందడానికి అవకాశం ఉన్నదని దీన్నిబట్టి చెప్పవచ్చు. ఒకవేళ ఎన్నికల్లో విజయం సాధించినప్పటికీ రాష్ట్ర రాజకీయ పరిణామాలను నిర్దేశించగల శక్తి సామర్థ్యాలను తాను కోల్పోతున్న సత్యాన్ని బీజేపీ అర్థం చేసుకొని తీరాలి. హార్దిక్ పటేల్ సభలకు జనం తండోపతండాలుగా రావడాన్ని బట్టి యువ గుజరాతీ ఓటరు మద్దతు ఇంకెంత మాత్రం తమకు ఉండబోవడం లేదన్న వాస్తవాన్ని బీజేపీ నాయకులు అంగీకరించడం మంచిది. ఈ యువ ఓటర్లు తమ ఉద్యోగాలకు, ఆర్థిక ప్రయోజనాలకే అధిక ప్రాధాన్యమిస్తున్నారు. రాజకీయ నాయకులు తమ స్వార్థ ప్రయోజనాలకే మతపరమైన భావోద్వేగాలను రెచ్చగొడుతున్నారన్న సత్యాన్ని వారు గ్రహించారు. ఈ యువ ఓటర్లు తమ రాష్ట్రంలో బీజేపీ ప్రభుత్వాన్ని తప్ప మరే ప్రభుత్వాన్ని చూడనివారు. ఇప్పుడు వీరే ప్రభుత్వానికి ఇబ్బందికరమైన ప్రశ్నలు వేస్తున్నారు. బాబ్రీ కూల్చివేత జరిగిన పాతికేళ్ళ అనంతరం, హిందూత్వ రాజకీయాల అధికార ప్రాభవానికి తొలి నెలవుఅయిన గుజరాత్ రాష్ట్రంలో, మత విద్వేష రాజకీయాలు రాజకీయ లబ్ధికి దోహదం చేయడం లేదు.తాజా కలం: ‘నోట్– బంది’, ‘జీఎస్టీ’లతో ప్రభుత్వం తమను ఎలా దగాచేసిందో సూరత్ జౌళి మార్కెట్లో కొంతమంది వర్తకులు నాకు చెప్పారు. మరి ఏ పార్టీకి ఓటు వేస్తారని ప్రశ్నించాను. ‘బీజేపీకే, మరి ప్రత్యామ్నాయం లేదు గదా!’ అని వారు ముక్తకంఠంతో సమాధానమిచ్చారు.(వ్యాసకర్త సీనియర్ జర్నలిస్ట్)
uttarapradeshlo oka dhwamsa rachana gujaraatlo oka sudeergha rajakeeya sakaniki dohadam chesindi. iravaidu samvatsaraala kritam sambhavinchina babri maseedu koolchiveta ghatana gurinchi nenu prastaavistunnaanu. aa ghatana jarigi paatikellu ayina ee sandarbhamlo gujarat, desha rajakeeya bhavishyattunu nirnayaatmakamgaa prabhaavitam chese oka ennikala porulo unnadi. idhi yaadruchchikame aina, bahusa vistruta paryavasaanaalaku daariteeyagaladani cheppavachhu. babri koolchivetaku daariteesina rathayaatra gujarat nunche praarambhamayindi mari. babri ghatana venventane uttara bhaarataavanilo jarigina vividha rashtrala sasanasabha ennikallo bhaarateeya janata party adhikaaraanni geluchukolekapoyindi. gujarat matrame appatikee ippatikee aaparti paalanalo undipoyindi. hindutva prayogasaalagaa prasiddhikekkina gujarat rajakeeya charitranu ramajanmabhoomi udyamaaniki naayakatvam vahinchina saktule gatha rendu dasaabdaalaku paiga teerchididdutunnaaya.1990loo somanath nunchi ayodhyaku lalkrishna adwani chepattina rathayaatra kaaryakramaalaku (gujaraatku sambandhinchinanta varaku) roopakalpana chesindi narendra modeeye anna vishayaanni ee sandarbhamgaa manam tappaka gurtuchesukovali. rajakeeya utthaanamlo aayanaku adhi toli mahatva ghadiya. aalaya udyama saiddhaantika karta, kaaryaacharana adhinetayina adwani loksabhaku poticheyadaniki gandhinagar niyojakavargaanne empika chesukovadam gujarat, beejeepeeki madhya unna patishta sambandhaanni punarudghaatinchindi. ayodhyalo ram silaanyaaslo palgonna karasevakullo atyadhikulu gujaraatku chendinavare kaavadam gamanarham. mukhyamgaa vishwa hindu parishatku gujaraatlo oka praabalya sthaanamunnadi. gujaratke chendina aa samstha nayakudu praveen togadia okappudu aa rashtra vyavahaaraallo saktimantudaina nirnetagaa undevaaru. 2002loo godhra ghatanaku ‘prateekaaramgaa’ jarigina bhayanaka maaranakaandaku naayakatvam vahinchindi veehechpee kaaryakartale.gujarat minaha mare rashtramlonuu ‘kathora’ hinduutvanu bgfa anta nissamkochamgaa aacharinchaledu. muslimlanu ‘jaati vyatirekulu’gaa chitristuu hindu otu byaankunu patishtam chesukunnadi. gtamlone kaadu, ippudu kuudaa ante 2017loo saitam bgfa vaikhari anduku bhinnamgaa ledu.gujarat abhivruddhi gurinchi, gujarat abhivruddhi namuunaa gurinchi bgfa sagarvamgaa cheppukontondi. ayithe mataparamaina bhavodvegalanu uddesha puurvakamgaa rechchagodutune unnadanedi vismarinchaleni oka vaastavam. kakapothe, congress party mallee adhikaaraaniki vaste ‘latif raj’ku tirigi velladamenani mukhyamantri vijay roopaanii tana otarlanu enduku hecharistunnaru? (latif oka gangstre. 1980, 90va dasakaallo rajakeeya naayakula andadandalu ataniki puurtisthaayiloo undevi). pratyarthi trayamaina hardik patel, alpesh taakuur, jignesh mevaaneelanu ‘haz’gaa bgfa naayakulu enduku perkontunnaru? kaangresnaayakudu ahmad patel oka ‘mian’ ani otarlaku pade pade enduku gurtuchestunnaru?gujaraatlo ‘loukika’ viluvala parirakshana baadhyatanu congress naayakulu tyajinchaarane cheppavachhu. anduke kaabolu 2002 naati ghora maaranakaandanu prastaavinchadaaniki e congress nayakudu saahasinchadam ledu. alaa cheyadam valla hinduvulu– muslimla madhya marokasari teevra vibhedaalanu rechchagottadamavutundana vaaru bhayapadutunnaru. sare, rahul gaandhi tana prachaara yaatralalo bhagamga sandarsinchani aalayamantuu undadam ledu. bgfa entokaalamgaa vijayavantamgaa chebutunnattu congress ‘hindu –vyatireka’ party kaadani cheppadaanike rahul eppuduu laeni vidhamgaa daiva bhakti pradarsistunnaaru. rashtrajanabhalo padisaatamgaa unna muslimlu velivaadalaku nettiveyabadutunnaar. gujarat rajakeeyaallo vaaripaatra pradhaanamai poyindi. muslimlanu pattinchukovadam nishprayojanamane bhavana pradhaana paartiilaloo nelakontondi. kakapothe aidella kritam erpaataina 13va saasanasabhalo muslim emmelyelu kevalam iddaru matrame enduku untaaru?‘jaatiiyavaada’ saktulanu tiraskarinchamani gujarat arch bishap vignapti cheyadam oka teevra vivaadaaniki daari teesindi. ayithe swaminarayan matha saakha pradhaanaadhipati bgfa naayakulatho kalasi oka ennikala prachaarasabhalo palgoni aa paarteeke otu veyamani tana anuyaayulaku vignapti cheyadampai puurti mounam nelakonnadi! itara rashtralalo hindu matha mitavaadulanu peddagaa praadhaanyam laeni vyaktulugaa kottivestaaru. ayithe gujaraatlo paristhiti bhinnamainadi. asankhyaka anuyaayulato paluvuru matanaayakulu gujarat rajakeeya charchallo pradhaana paatra vahistunnaaru. ayinappatiki gujaraatlo ippudu maarpu pavanaalu balangaa veestunnaayi. tatkaaranamgaane prastuta sasanasabha ennikalu enaleni praadhaanyaanni santarinchukunnaayi. gujarat otarlu chalakalanga ituvanti asaadhaarana ennikalanu chudaledu. tamakuu reservationla sadupayam kalpinchaalani paatiidaarlu chestunna aandolanaku, ennikallo poticheyadaniki arhamaina vayassu kuudaa laeni oka yuvaneta netrutvam vahistunnaaru. ekikruta ‘hindutva’ astitva bhavana nemmadigaane ayinappatiki sthiramgaa vichchinnamavutundanadaa daanni oka suuchanagaa pariseelakulu pariganistunnaaru. vastusevala pannu (gst) retunu tagginchaalanna demand prabhutvam patla vyapara vargala aagrahaanni pratibimbistondi. samasta aardhika kaaryakalaapaalaku ‘dhandho’ (vyaparam) antima chodaka saktigaa unna rashtramlo vyapara, vaanijya vyavahaaraalalo prabhutvam jokyam chesukunna teeru chala anuchitamgaa unnadanedi gujaraatlo prati chinna, pedda vyaapaari bhaavistunnaadu. tamaku istunna kaneesa maddatu dharanu marintagaa penchaalani sourashtra patti raitulu demand cheyadamloonuu, private vidyaasamsthalalo feejulu chala adhika mottamlo undadam patla nirasanagaa ahmadaabaadlo vidyaarthulu aandolana cheyadamloonuu, lancham ivvande gandhinagarlo e pani jaragadam ledani suuratloe vyaapaarulu nirasana telupadamloonuu bgfa prabhutvam patla gujarat prajala asantrupti aagrahaavesaalu sampuurnamgaa pratibimbistunnaay. antekaadu mataparamaina bhavodvegalanu rechagottadam valla inkentamaatram etuvanti rajakeeya labdhi samakuuradanee kathora vaastavaanni kuudaa aa nirasanalu, aandolanalu spashtam chestunnayi. rendu dasaabdaalaku paiga bgfa avirama paalana anantaram gujaraatlo prabhutva vyatirekata prajvarillutondi. bgfa paalana patla otarlalo bhramalu tolagipoyaayanenduku aneka nidarsanaalu kanpistunnaayi.tanaku pratikuulamgaa unna ee vaastavaalanu bgfa artham chesukunnadi. anduke prastuta sasanasabha ennikalalo vijaya saadhanaku antima ‘brahmastranni’ puurtisthaayiloo upayoginchukontondi. gujarat aatmagouravaaniki prateekagaa, bhoomi putrudugaa velugondutonna narendra modii aakarshana saktini tana pradhaana prachaaraastramgaa chesukunnadi. ayithe modii ‘charishma’ gatamlo vale prabhaavam chuupanappatikii kaaryasaadhaka swabhaavulaina gujaraatiilanu aayana inka oka sudanturayila aakattukontunnaru. gandhinagarku vyatirekam kaani prabhutvam kendramlo undadam valle tamaku palu prayojanaalunnaayane satyaanni vyaapaaradakshulaina gujaraatiilu grahinchaaru.mukhyamgaa pattana praanta gujaraatiilu beejeepeeki maroka avakaasaanni ivvadaaniki sumukhamgaa unnaaru. prabhutva vyatirekata entha balangaa unnappatikii ee sheethaakaala ennikalalo bgfa gelupondadaaniki avakaasam unnadani deennibatti cheppavachhu. okavela ennikallo vijayam saadhinchinappatikii rashtra rajakeeya parinaamaalanu nirdesinchagala sakti saamarthyaalanu taanu kolpotunna satyaanni bgfa artham chesukoni tiiraali. hardik patel sabhalaku janam tandopatandaalugaa raavadaanni batti yuva gujaraatii otaru maddatu inkenta maatram tamaku undabovadam ledanna vaastavaanni bgfa naayakulu angeekarinchadam manchidi. ee yuva otarlu tama udyogaalaku, aardhika prayojanaalake adhika praadhaanyamistunnaa. rajakeeya naayakulu tama swaartha prayojanaalake mataparamaina bhavodvegalanu rechchagodutunnaranna satyaanni vaaru grahinchaaru. ee yuva otarlu tama rashtramlo bgfa prabhutvaanni tappa mare prabhutvaanni chudanivaaru. ippudu veere prabhutvaaniki ibbandikaramaina prasnalu vestunnaru. babri koolchiveta jarigina paatikella anantaram, hindutva rajakeeyala adhikara praabhavaaniki toli nelavuayina gujarat rashtramlo, matha vidvesha rajakeeyaalu rajakeeya labdhiki dohadam cheyadam ledu.taja kalam: ‘not– bandi’, ‘gst’latho prabhutvam tamanu ela dagachesindo surat jauli marketlo kontamandi vartakulu naaku cheppaaru. mari e paarteeki otu vestaarani prasninchaanu. ‘beejeepeeke, mari pratyaamnaayam ledu gadaa!’ ani vaaru muktakantamto samaadhaanamichaaru.(vyaasakarta seanier jarnalist)